ACSO Filiași a pierdut cu scorul de 1-0 (n.r. – 0-0 în timp regulamentar) partida susținută sâmbătă seară, în deplasarea de la Bihor Oradea, în manșa secundă a barajului de promovare în Liga 2. A fost un joc disputat, cu destule ocazii, decis în prelungirile partidei.
După 1-1 în tur și 0-0 în cele 90 de minute de la Bihor, partida a căpătat un dramatism aparte și a avut nevoie de 30 de minute suplimentare pentru a-și alege câștigătoarea. Gazdele au dat lovitura decisivă în minutul 111, prin Răzvan Gunie și și-au asigurat calificarea în ultima „dublă“ de baraj pentru promovarea în Liga 2.
FC Bihor Oradea: Pînzaru – Preklet, Ciocan, Jurj, Chitas, Farcaș, Stoian, Baican, Gîdea, Moga, C. Jurj. Antrenor: Florin Farcaș.
ACSO Filiași: Găgeatu – Armășelu, Florea, Vâlcică, Dina, Stăiculescu, Mitulețu, Rogoveanu, Petre, Scuturoiu, Cioablă. Antrenor: Victor Naicu.
În urma acestui rezultat, ACSO Filiași a ratat posibilitatea de a evolua în sezonul viitor în Liga 2.
Citește și: Liga 4 Dolj | Programul meciurilor din etapa 28